2. ΑΠΟΦΑΣΙΣ ΚΥΒΕΡΝΗΤΙΚΟΥ ΠΟΛΙΤΙΚΟΥ  ΣΥΜΒΟΥΛΙΟΥ Αριθ.1/Πρ. 7 της 29 Μαρτ./7 Απρ. 1973 (ΦΕΚ Α΄ 80) (Διόρθ. Ημαρτ. εν ΦΕΚ Α΄ 94 της 24  Απρ. 1973) Περί καθορισμού όρων πιστοδοτήσεως δυνάμει του άρθρ.11 (παρ.2) του Ν.Δ. 1313/1972. Λαβόν υπ' όψιν: α)Τας διατάξεις του άρθρ.4 του υπ' αριθ. 40/1972 Β.Δ/τος "περί κωδικοποιήσεως εις ενιαίον κείμενον  Σελ. 116,856(ε) Τεύχος Θ83-Σελ. 92 των ισχυουσών διατάξεων "περί Υπουργικού Συμβουλίου και Υπουργείων". β)Τας διατάξεις του Ν.Δ. 1313/1972 "περί μέτρων ενισχύσεως της Τουριστικής Αναπτύξεως". γ)Την εκ των αποτελεσμάτων της εφαρμογής του λήγοντος πρώτου πενταετούς προγράμματος τουριστικής αναπτύξεως, διαπιστωθείσαν ανάγκην αφ' ενός της συνεχίσεως των παρεχομένων πιστωτικών κινήτρων δια προσέλκυσιν επενδύσεων και αφ' ετέρου της διαφοροποιήσεως των κινήτρων τούτων εν συσχετισμώ προς ι)τον επιτευχθέντα μέχρι τούδε βαθμόν αναπτύξεως των διαφόρων περιοχών της Χώρας, ιι)τας ειδικωτέρας συνθήκας των καθέκαστα περιοχών από απόψεως ποιότητος τουριστικών πόρων και ιιι)τας ειδικάς επιδιώξεις του προγράμματος της περιφερειακής αναπτύξεως δια τας στερουμένας ετέρων πόρων αναπτύξεως περιοχάς (προβληματικαί περιοχαί). δ)Τας αναπτυχθείσας ενώπιον αυτού Εισηγήσεις, αποφασίζει: 1.Καθορίζει τους όρους δανειοδοτήσεως ξενοδοχείων και λοιπών τουριστικών εγκαταστάσεων, ως ακολούθως: α)Ξενοδοχεία (πάσης αρχιτεκτονικής ή λειτουργικής μορφής). ι)Ποσοστόν δανειοδοτήσεως, υπολογιζόμενον επί του ύψους της επενδύσεως, 65% δια την περιοχήν "Α", 70% δια την "Β" και 75% δια τας "Γ" και "Δ". Το ύψος της επενδύσεως εφ' ου υπολογίζονται τα ποσοστά χρηματοδοτήσεως περιλαμβάνει το κόστος κατασκευής της κυρίας ξενοδοχειακής μονάδος μετά των προσθέτων εγκαταστάσεων και του εξοπλισμού ως και την αξίαν του γηπέδου, της τελευταίας μη δυναμένης να υπερβή το 40% του κόστους κατασκευής και εξοπλισμού δια την περιοχήν "Α" και το 30% δια τας λοιπάς περιοχάς. ι)Χρονική διάρκεια του δανείου, 18 έτη δια την περιοχήν "Α", 20 δια την "Β" και 24 δια τας "Γ" και "Δ", εξ ων χαριστική περίοδος 5 ετών δια τας περιοχάς "Α" και "Β", 6 ετών δια την "Γ" και 7 ετών δια την "Δ" και μεταβατική περίοδος 5 ετών δια τας περιοχάς "Α" και "Β", 6 ετών δια την "Γ" και 7 ετών δια την "Δ". ιιι)Επιτόκιον χαριστικής περιόδου 4,5% δια την περιοχήν "Α", 3,5% δια την "Β", 2,5% δια την "Γ" και μηδέν δια την "Δ". Επιτόκιον μεταβατικής περιόδου, 7% δια την περιοχήν "Α", 6% δια την "Β", 5% δια την "Γ" και 3% δια την "Δ". Επιτόκιον λοιπής περιόδου 8% δια τας περιοχάς "Α", "Β" και "Γ" και 5% δια την "Δ". Οι τόκοι των 3 πρώτων ετών της χαριστικής περιόδου κεφαλαιοποιούνται, των δε υπολοίπων ετών της περιόδου ταύτης καταβάλλονται εις το τέλος εκάστου έτους. ιν)Εγγύησιν του Ελληνικού Δημοσίου προς τον δανειοδοτούντα την επένδυσιν φορέα, εφ' όσον αύτη κρίνεται αναγκαία υπό του φορέως, μέχρι 15% επί του ύψους της επενδύσεως δια την περιοχήν "Α", μέχρις 20% δια την "Β" και μέχρις 25% δια τας "Γ" και "Δ". 18.Β.ο.2 Τουριστική Ανάπτυξη 429 β)Λοιπαί εγκαταστάσεις (ξενώνες, CAMPINGS, εστιατόρια, κέντρα αναψυχής και ψυχαγωγίας λειτουργούντα αυτοτελώς). ι)Ποσοστόν δανειοδοτήσεως, υπολογιζόμενον επί του κατασκευαστικού κόστους ή του κόστους μετασκευής κτιριακών εγκαταστάσεων και του πάσης φύσεως εξοπλισμού, 65% δια την περιοχήν "Α", 70% δια την "Β" και 75% δια τας "Γ" και "Δ". ιι)Χρονική διάρκεια του δανείου, 7 έως 10 έτη δια την περιοχήν "Α", 9 έως 12 έτη δια την "Β" και 12 έως 15 έτη δια τας "Γ" και "Δ" εξ ων, χαριστική περίοδος 1 έως 2 ετών δια την περιοχήν "Α", 2 έως 4 ετών δια την "Β", 3 έως 6 ετών δια την "Γ" και 4 έως 7 ετών δια την "Δ". ιιι)Επιτόκιον χαριστικής περιόδου, 4,5% δια την περιοχήν "Α", 3% δια την "Β", 2% δια την "Γ" και μηδέν δια την "Δ". Επιτόκιον λοιπής περιόδου 8% δια την περιοχήν "Α", 7% δια την περιοχήν "Β" και 5% δια τας "Γ" και "Δ". ιν)Εγγύησιν του Ελληνικού Δημοσίου παρεχομένη κατά τα ανωτέρω (1α ιν) ειδικώτερον οριζόμενα ήτοι μέχρι 15% δια την περιοχήν "Α", 20% δια την "Β" και 25% δια τας "Γ" και "Δ". ν)Εξουσιοδοτεί την Νομισματικήν Επιτροπήν, όπως, εντός των υπό της παρούσης οριζομένων πλαισίων, καθορίση την χρονικήν διάρκειαν των δανείων και την περίοδον χάριτος κατά ειδικωτέραν κατηγορίαν εγκαταστάσεων (ξενώνες, CAMPINGS κλπ.) με πρότασιν του Υπουργού Εθνικής Οικονομίας. νι)Εάν το άθροισμα των ανωτέρω ποσοστών χρηματοδοτήσεως και του ποσοστού της προβλεπομένης υπό του Ν.Δ. 1313/1972 "περί μέτρων ενισχύσεως της τουριστικής αναπτύξεως" ειδικής ενισχύσεως εκ του Προϋπολογισμού Δημοσίων Επενδύσεων υπερβαίνη το 80% του κόστους μετασκευής και εξοπλισμού δια τας περιοχάς "Α" και "Β" και το 90% δια τας "Γ" και "Δ", το ποσοστόν χρηματοδοτήσεως μειούται κατά το υπερβάλλον, ώστε, η εξ ιδίων κεφαλαίων συμμετοχή του ενδιαφερομένου να μη είναι κατωτέρα του 20% και 10% αντιστοίχως. γ)Ενοικιαζόμενα δωμάτια εις οικίας. ι)Ποσόν δανειοδοτήσεως, 25.000 δραχμάς ανά δωμάτιον ανεξαρτήτως περιοχής. ιι)Χρονική διάρκεια του δανείου, 6 έτη δια τας περιοχάς "Α" και "Β" και 9 έτη δια τας "Γ" και "Δ", εξ ων χαριστική περίοδος 1 και 2 ετών αντιστοίχως. ιιι)Επιτόκιον χαριστικής περιόδου, μηδέν. Επιτόκιον λοιπής περιόδου 5% δια τας περιοχάς "Α" και "Β", 3% δια την "Γ" και 2% δια την "Δ". 2.Καθορίζει όρους δανειοδοτήσεως ξενοδοχείων και λοιπών τουριστικών εγκαταστάσεων μη εντασσομένων εις μία των περιοχών "Α", "Β", "Γ", ή "Δ" τους όρους δανειοδοτήσεως της περιοχής "Α" ως προς τα ξενοδοχεία και της "Γ" ως προς τας λοιπάς εγκαταστάσεις και ενοικιαζόμενα δωμάτια. 3.Εξουσιοδοτεί τον Υπουργόν Εθνικής Οικονομίας, όπως, δια πράξεώς του, ορίζη, εισηγήσει του Ε.Ο.Τ. και επί τη βάσει τυπικού προϋπολογισμού κόστους, το ανά κλίνην κόστος κατά τάξιν και λειτουργικήν μορφήν, εφ' ου δέον να υπολογίζεται το χορηγούμενον ποσοστόν δανειοδοτήσεως των ξενοδοχειακών επενδύσεων. Ωσαύτως εξουσιοδοτείται ο αυτός ως άνω Υπουργός, όπως, δια πράξεώς του, εισηγήσει του Ε.Ο.Τ. ορίζη τα της διαδικασίας εκτιμήσεως κατασκευαστικού κόστους ξενώνων, CAMPINGS ή ετέρων κατηγοριών επενδύσεων προς υπολογισμόν του ποσοστού δανειοδοτήσεως. 4.Ορίζει βασικόν επιτόκιον των τουριστικών δανείων 8%. 5.Εξουσιοδοτεί την Νομισματικήν Επιτροπήν, όπως καθορίζη, μετά πρότασιν του Υπουργού Εθνικής Οικονομίας, ειδικούς όρους χρηματοδοτήσεως, κατά παρέκκλισιν των ανωτέρω, προκειμένης δανειοδοτήσεως ειδικών, μείζονος σημασίας, προγραμμάτων τουριστικής αναπτύξεως. 6.Εντέλλεται ο Ε.Ο.Τ., όπως, εντός τριμήνου από της δημοσιεύσεως της παρούσης: α)ανασυντάξη και συμπληρώση τους κανόνας ιδρύσεως και λειτουργίας ξενώνων και λοιπών βοηθητικών καταλυμάτων εντός του πλαισίου των επιδιώξεων του προγράμματος τουριστικής αναπτύξεως και β)θεσπίση κανόνας ιδρύσεως και λειτουργίας ξενοδοχειακών μονάδων μικράς εις κλίνας δυναμικότητος ελάσσονος των 200 κλινών, διασφαλίζοντας αποδοτικήν εκμετάλλευσιν εις περιοχάς βραχείας τουριστικής περιόδου ή περιωρισμένης ζητήσεως ξενοδοχειακών υπηρεσιών. 7.Η παρούσα εφαρμόζεται επί πάσης συμβάσεως δανειοδοτήσεως υπογραφομένης μετά την έναρξιν της ισχύος αυτής, ανεξαρτήτως χρόνου χορηγήσεως της σχετικής συνηγορίας του Ε.Ο.Τ. και των εν αυτή καθοριζομένων όρων, εκτός εάν αύτη αντίκειται εις ανηλειμμένας συμβατικάς υποχρεώσεις του Ελληνικού Οργανισμού Τουρισμού ή προβλέπει δυσμενεστέρους όρους δια παρασχεθείσας ήδη συνηγορίας. Η παρούσα δημοσιευθήτω δια της Εφημερίδος της Κυβερνήσεως, μερίμνη της Γραμματείας του Κ.Π.Σ.

[Source: greek_legal_code_raptarchis | Tokens: 6499]